**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza 3, 7F -03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**za pružanje savetodavne podrške Timu za socijalno uključivanje i smanjenje siromaštva Vlade Republike Srbije u pogledu razvoja komunikacija i pripreme i koordinacije sprovođenja komunikacionih aktivnosti sa ciljem povećanja vidljivosti rada Tima.**

Tim za socijalno uključivanje i smanjenje siromaštva Vlade Republike Srbije objavljuje konkurs za izbor konsultanta/konsultantkinje za poziciju savetnika/ce za komunikacije u nastojanju da se poveća svest različitih aktera o oblasti socijalnog uključivanja i smanjenja siromaštva, unapredi vidljivost različitih programskih aktivnosti Tima i podstakne razmena informacija među ključnim akterima, partnerima, nevladinim organizacijama i širom javnosti.

Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

Od angažovanog konsultanta/kinje se očekuje da pruži savetodavnu podršku Timu za socijalno uključivanje i smanjenje siromaštva Vlade Republike Srbije u oblasti komunikacija. Naime, zadatak konsultanta/kinje je da pruža strateške savete i podršku u odnosima sa javnostima, priprema komunikacione strategije za sve ciljne javnosti, koordinira pripremu komunikacionih alata i pruža podršku članovima i članicama Tima u organizaciji događaja i pripremi relevantnih materijala.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključene grupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

Projektni zadatak obuhvata:

* Upoznavanje sa mandatom Tima za socijalno uključivanje i smanjenje siromaštva, oblastima rada i aktivnostima;
* Pružanje strateških saveta o komunikacijama povodom postignuća u radu SIPRU u definisanim oblastima rada i planiranim/realizovanim aktivnostima;
* Pripremu liste aktivnosti koje treba preduzeti na kvartalnom nivou, u skladu sa Komunikacionom strategijom i planiranim aktivnostima;
* Pružanje podrške u identifikovanju novih i kreativnih načina za poboljšanje vidljivosti rezultata rada Tima za socijalno uključivanje i smanjenje siromaštva,
* Pružanje podrške Timu za socijalno uključivanje i smanjenje siromaštva u pogledu razvoja novih i poboljšanja postojećih komunikacionih alata (veb sajt, društvene mreže, Blog o socijalnom uključivanju, Bilten o socijalnom uključivanju, Uspešne priče, Beogradski Ignite o socijalnom uključivanju, itd.),
* Pripremu i slanje mesečnih biltena o aktivnostima u domenu socijalnog uključivanja i smanjenja siromaštva,
* Koordinaciju aktivnosti u pogledu pripreme Bloga o socijalnom uključivanju i Uspešnih priča (komunikacija sa blogerima/kama i autorima/kama uspešnih priča, uređivanje sadržaja tekstova),
* Praćenje izveštavanja medija o temama relevantnim za rad Tima za socijalno uključivanje i smanjenje siromaštva (svakodnevno praćenje pres klipinga, praćenje izveštavanja štampe, itd.),
* Pružanje podrške koordinatorima/kama u pripremi i/ili sprovođenju aktivnosti koje se tiču promocije i vidljivosti (priprema vesti za veb sajt Tima, priprema različitih materijala, saopštenja za štampu, monitoring medijskih sadržaja na programu LIP2),
* Pružanje podrške koordinatorima/kama pri organizaciji različitih događaja,
* Osiguravanje da su svi materijali (publikacije, dnevni red i sl.) u skladu sa grafičkim standardima Tima za socijalno uključivanje i smanjenje siromaštva i Švajcarske kancelarije za saradnju,
* Prisustvo različitim sastancima, po potrebi.

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultant/kinja koji/a ispuni kriterijume će biti angažovan u periodu od 9. novembra 2020. do 31. decembra 2021. godine.

**\*\*\***

Tim za socijalno uključivanje i smanjenje siromaštva poziva zainteresovane konsultante/konsultantkinje da podnesu svoju izjavu o zainteresovanosti za pružanje navedenih usluga.

**Zainteresovani konsultant/konsultantkinja treba da ispunjava sledeće uslove:**

* Univerzitetska diploma u relevantnoj oblasti,
* Najmanje 5 godina radnog iskustva,
* Iskustvo u koordinaciji komunikacija sa medijima i javnostima,
* Iskustvo u koordinaciji promotivnih aktivnosti,
* Iskustvo rada sa grafičkim dizajnerima/kama, administratorima/kinjama naloga na društvenim mrežama, programerima na pripremi različitih materijala,
* Iskustvo rada u instituciji/organizaciji koja se bavi temama iz domena socijalnog uključivanja i smanjenja siromaštva,
* Iskustvo u organizaciji događaja,
* Odlične analitičke i komunikacione veštine,
* Odlično znanje engleskog jezika,
* Napredne veštine rada na računaru.

**Izjava o zainteresovanosti treba da sadrži sledeće informacije:** 1) informacije o konsultantu/konsultantkinji (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti za sprovođenje projektnog zadatka (popuniti formular dat u Prilogu 2), 3) biografiju na engleskom jeziku (Prilog 3).

# Izbor će se vršiti primenom metode: “Izbor pojedinačnih konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>.

Molimo da izjavu o zainteresovanosti dostavite elektronskom poštom na adresu jovana.ilic@gov.rs najkasnije **do ponedeljka, 2. novembra 2020. godine do 17 časova**.

**PRILOG 1**

**OBRAZAC IZJAVE O ZAINTERESOVANOSTI**

Izražavam zainteresovanost za poziciju savetnika/ce za komunikacije Tima za socijalno uključivanje i smanjenje siromaštva Vlade Republike Srbije.

|  |  |
| --- | --- |
| **Ime i prezime aplikanta** |  |
| **Adresa** |  |
| **Broj telefona** |  |
| **E-mail adresa** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime aplikanta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba*** ***(ime, prezime i email adresa)*** | ***Opis***  |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA (na engleskom jeziku)**